**Zásady hodnotenia predmetu**

Cieľom hodnotenia vzdelávacích výsledkov žiakov v  škole je poskytnúť žiakovi a  jeho rodičom spätnú väzbu o  tom, ako žiak zvládol danú problematiku, v  čom má nedostatky, kde má rezervy, aké sú jeho pokroky.

Pri hodnotení pristupujeme ku každé mu žiakovi individuálne. Neporovnávame výsledky žiakov medzi sebou, ale hodnotíme každého žiaka podľa jeho možností a schopností, zohľadňujeme vekové a  individuálne osobitosti žiaka.

Hodnotíme podľa Metodického pokynu č. 22/2011-R  z 1. mája  2011 na  hodnotenie  žiakov ZŠ, ako aj pokynmi schválenými pedagogickou radou a  MZ. Budeme dbať na to, aby sme prostredníctvom hodnotenia nerozdeľovali žiakov na úspešných a  neúspešných. Hodnotenie budeme robiť na základe určitých hodnotiacich kritérií, prostredníctvom ktorých budeme sledovať vývoj žiaka.

Vo výchovno – vzdelávacom procese sa uskutoční pribežné a  celkové hodnotenie. Bude sa vykonávať klasifikáciou. Hodnotiť budeme nielen dosahovanie výsledkov v  povinných prácach – kontrolný diktát, pravopisné cvičenia, päťminútovky, previerky, písomná práca, ale sledovať budeme aj ústny prejav, aktivitu, zapojenie do súťaží, komunikatívnosť, individuálnu a skupinovú prácu pri riešení úloh, projekty a ich verejná prezentácia.

Budeme sa snažiť využívať pozitívne hodnotenie formou pochvaly, ktorá má motivačný charakter.

V  predmete slovenský jazyk sa neklasifikujú nácvičné diktáty, zapisuje sa počet chýb, slovný komentár k  zvládnutiu cvičení a  úloh, prípadne odporúčania k  zlepšeniu výkonov žiaka.

Bude klasifikovaná bodovou percentuálnou bodovou stupnicou schválenou na zasadnutí MZ.

|  |  |
| --- | --- |
| Úspešnosť v % | Známka |
| 100 %- 91% | 1 |
| 90 % - 76% | 2 |
| 75% - 46% | 3 |
| 45% - 26% | 4 |
| 25% - 0% | 5 |

Hodnotené klasifikačným stupňom v  čítaní a  písaní:

* správne, plynulé čítanie textu
* odpisy, prepisy

Slohová výchova je realizovaná v  rámci slovenského jazyka.

Klasifikovať budeme verbálnu komunikáciu – ústny prejav.

Pri hodnotení  a  klasifikácii čítania a  literárnej výchovy sa sústredíme u  žiakov  na správne, plynulé čítanie , neskôr na čítanie s  porozumením,  verejnú prezentáciu textu a  následne za prečítaním textu prácu s  textom,  analyzovanie, reprodukciu, prerozprávanie, dramatizáciu textu. Všetky tieto aktivity obsiahne učiteľ v  známke, ktorou žiaka ohodnotí.

**Hodnotenie žiaka so zdravotným znevýhodnením**

Hodnotenie žiaka so zdravotným znevýhodnením sa uskutočňuje v súlade so Zásadami hodnotenia žiaka so zdravotným znevýhodnením začleneného v základnej škole.(Príloha č. 2 k metodickému pokynu č. 22/2011)

1. Pri určení metód a foriem hodnotenia žiaka so zdravotným znevýhodnením sa učiteľ riadi odporúčaniami poradenského zariadenia rezortu školstva.

2. Pri hodnotení učebných výsledkov učiteľ  rešpektuje psychický a fyzický zdravotný stav  žiaka, druh a stupeň zdravotného znevýhodnenia, ak má vplyv na úroveň a  výsledky práce žiaka v príslušnom predmete.

3. Učiteľ posudzuje učebné výsledky žiaka objektívne a primerane náročne, pričom prihliada aj na jeho vynaložené úsilie, svedomitosť, individuálne schopnosti, záujmy individuálne schopnosti, ktoré sú základom jeho pracovnej a sociálnej integrácie.

4. U žiaka so zdravotným znevýhodnením, ktorý má výrazné rozdiely vo výkonoch v ústnej a písomnej skúške, sa pri skúšaní uprednostňuje forma, ktorá je pre neho výhodnejšia.

5. Žiak so zdravotným znevýhodnením, ktorý sa rýchlo unaví, musí mať možnosť pri písomnej skúške pracovať individuálnym tempom, prípadne krátko relaxovať.

**Klasifikačná stupnica: I. ,  II. ročník**

**Diktáty, pravopisné cvičenie**            **Päťminútovka ( 10 slov)**

0 - 1 chyba   známka 1 0 -  1 chyba známka  1

2 - 4 chyby    2 2 -  3 chyby    2

5 - 7 chýb                 3 4 -  5 chýb    3

8 - 10 chýb    4 6 -  8 chýb    4

11-  a viac                  5 9 -  10 chýb    5

**Klasifikačná stupnica: III- IV. ročník**

**Diktáty, pravopisné cvičenie** **Päťminútovka** **(10  slov)**

0 -   1 chyba známka  1 0 -  1 chyba   známka 1

2 -   4 chyby 2 2 -  3 chyby     2

5 -   7 chýb                3 4 -  5 chýb     3

8 -   10 chýb 4 6 -  8 chýb     4

11-    a viac               5 9 -  10 chýb     5

**Kritériá kontroly a hodnotenia diktátov:**

**Počet a zameranie kontrolných diktátov v 1. ročníku ZŠ**

počet: 1

Zameranie: opakovanie učiva z 1. ročníka ZŠ

**Počet a zameranie kontrolných diktátov v 2. ročníku:**

počet: 10

Zameranie:

1. Opakovanie učiva z 1. ročníka ZŠ

2. Hláska a písmeno (ch, dz, dž)

3. Samohláska ä

4. Dvojhlásky

5. Tvrdé spoluhlásky

6. Opakovanie učiva za 1. polrok

7. Mäkké spoluhlásky

8. Slabiky di, ti, ni, li, de, te, ne, le

9. Vety

10. Opakovanie učiva z 2. ročníka

**Počet a zameranie kontrolných diktátov v 3. ročníku ZŠ**:

počet: 10

Zameranie:

1. Opakovanie učiva z 2. ročníka ZŠ

2. Slová s l, ĺ, r, ŕ

3. Vybrané slová po b

4. Vybrané slová po m

5. Vybrané slová po p

6. Opakovanie učiva za 1. polrok

7. Vybrané slová po r, s

8. Vybrané slová po v, z

9. Slovné druhy

10. Opakovanie učiva z 3. ročníka ZŠ

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).

**Počet a zameranie kontrolných diktátov v 4. ročníku ZŠ:**

počet: 10

Zameranie:

1  . Opakovanie učiva z 3. ročníka ZŠ

2.   Vybrané slová po b, m

3.   Vybrané slová po p, r

4.   Vybrané slová po s, v, z

5.   Spodobovanie

6.   Opakovanie učiva za 1. polrok

7.   Vlastné podstatné mená

8.   Ohybné slovné druhy

9.   Neohybné slovné druhy

10. Opakovanie učiva zo 4. ročníka ZŠ

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).

 Každá chyba v interpunkcii sa počíta ako osobitná chyba toľkokrát, koľkokrát sa vyskytne v texte. Všetky chyby majú rovnakú hodnotu.

Javy, ktoré sa žiaci ešte neučili, sa nezarátavajú do chýb.

**Rozsah kontrolných diktátov v jednotlivých ročníkoch:**

1. ročník 10 – 15 plnovýznamových slov

2. ročník 20 – 30 plnovýznamových slov

3. ročník 30 – 40 plnovýznamových slov

4. ročník 40 – 50 plnovýznamových slov

 Navrhovaný rozsah slov platí aj pri prepise a odpise textu.

Pri oprave diktátov budú vyučujúce používať po vzájomnej dohode korektorské značky.

**Výsledná známka zahŕňa aj prácu žiaka na hodine, jeho aktivitu, pasivitu, či sa na hodiny pripravuje... Nie je matematickým priemerom známok.**